2012 07 26 – AfriForum gaan gevaarlike gasvrystellings in St Helena Baai aanspreek | AfriForum
Jy is hier: Tuis / 2012 07 26 – AfriForum gaan gevaarlike gasvrystellings in St Helena Baai aanspreek
Mediaverklarings2012 07 26 – AfriForum gaan gevaarlike gasvrystellings in St Helena Baai aanspreek26 Julie 2012 AfriForum gaan gevaarlike gasvrystellings van verskeie visfabrieke in St Helena Baai aanspreek. Dit volg op ʼn desperate pleidooi deur die plaaslike gemeenskap om die vergiftiging van kinders in skole en dagsorgsentrums oorkant die straat van die fabrieke stop te sit.
Die regering word al sedert 2009 in kennis gestel van die hoë voorkoms van kanker en ander gesondheidsverwante probleme in St Helena Baai vóór ʼn menslike gesondheidsrisiko-evaluering (MGRE) gedoen is. Toe die departement van omgewingsake gevra is om ‘n amptelike ondersoek in te stel na die inwoners se gesondheidstoestand, het hulle geweier. "Die hartseerste deel is dat staatsamptenare hulle toestemming gee dat die lewens van die mense, wat hulle salarisse betaal, vernietig word," sê Alberts.
Vismeelfabrieke prosesseer vismeel teen ‘n enorme koers onder die dekmantel dat hulle met die regering se toestemming werk ten spyte daarvan dat hulle ‘n groot verskeidenheid giftige gasse afgee. Volgens Alberts is dit teenstrydig met die Wet op Nasionale Omgewingsbestuur: Luggehalte (Wet 39 van 2004) wat meer as twee jaar gelede ingestel is.